
Проект! 

Изменение и допълнение на Наредбата за реда за придобиване, управление и разпореждане с общинско имущество в Община Ардино, приета с Решение № 184 от 18.03.2005 г. на Общински съвет-Ардино 
Вносител: Кмет на Община Ардино 
Съгласно чл. 26, ал. 4 от Закона за нормативните актове, в законоустановения срок от 30 дни, община Ардино чрез настоящото публикуване за обществена консултация предоставя възможност на заинтересованите лица да направят своите предложения и становища по проекта за изменение и допълнение на Наредбата на е-mаil адрес: ardino@abv.bg или в деловодството на община Ардино, на адрес: гр. Ардино, ул. „Бели брези” № 31. 
Изменение и допълнение на Наредбата за реда за придобиване, управление и разпореждане с общинско имущество в Община Ардино, са в резултат на извършен преглед и анализ на действащата Наредба. 
Мотиви 
за необходимостта от приемането на изменения и допълнения в Наредбата:
I. Причини, които налагат приемането на Наредба за изменение и допълнение на Наредбата за реда за придобиване, управление и разпореждане с общинско имущество в Община Ардино:
След извършен анализ на Наредбата се установи, че  в нея не са включени разпоредбите на чл.35 от Закона за общинската собственост, свързани с разпореждане с имоти и вещи между държавата и общината или между общини. С така направената актуализация значително ще се облекчи извършването на разпоредителни сделки за имоти и вещи общинска собственост.
При изработването на проекта за изменение и допълнение на Наредбата за реда за придобиване, управление и разпореждане с общинско имущество в Община Ардино са спазени принципите на необходимост, обоснованост, предвидимост, откритост, съгласуваност, субсидиарност, пропорционалност и стабилност. 

Принцип на необходимост – необходимо е приемането на изменение и допълнение в Наредбата за реда за придобиване, управление и разпореждане с общинско имущество в Община Ардино с оглед спазване на разпоредбите на Закона за общинската собственост. 

Принципът на обоснованост – обосновано е приемането на изменение и допълнение в Наредбата за реда за придобиване, управление и разпореждане с общинско имущество в Община Ардино, тъй като актуализирането на съществуващата ще допринесе за значително облекчаване на разпоредителните сделки с имоти и вещи общинска собственост.
Принципите на предвидимост и откритост са спазени – проектът с мотивите и предварителната оценка на въздействието на проекта за изменение и допълнение на Наредбата за реда за придобиване, управление и разпореждане с общинско имущество в Община Ардино ще бъдат публикувани на официалния сайт на община Ардино за становища и предложения от заинтересованите групи. 

Принципът на съгласуваност – предвижда се публично обсъждане от заинтересованите групи на проекта за изменение и допълнение на Наредбата за реда за придобиване, управление и разпореждане с общинско имущество в Община Ардино, като ще бъдат взети предвид направени в хода на обсъждането предложения. 
Принципът на субсидиарност, пропорционалност и стабилност - проектът за изменение и допълнение на Наредбата за реда за придобиване, управление и разпореждане с общинско имущество в Община Ардино изменя и допълва Наредбата за реда за придобиване, управление и разпореждане с общинско имущество в Община Ардино.
Извършена е предварителна оценка на въздействието на проекта. 
II. Цели, конто се поставят:
Целта на приемане на настоящите промени е актуализиране на съществуваща Наредба, както обновяване и обогатяване на функционалните възможности на общината. Очаква се промените да нямат пряко икономическо и финансово отражение върху приходната част на бюджета на община Ардино.
III. Очаквани резултати:

Актуализацията на Наредбата за реда за придобиване, управление и разпореждане с общинско имущество в Община Ардино ще допринесе до значително облекчаване извършването на разпоредителни сделки, между община и държава или между общини.
IV. Финансови и други средства, необходими за прилагането на измененията и допълненията:
Изменението и допълнението на Наредбата за реда за придобиване, управление и разпореждане с общинско имущество в Община Ардино няма да е свързано с изразходване на финансови и други средства от бюджета на Община Ардино. 
V. Анализ за съответствието с правото на Европейския съюз
Предлаганите промени в Наредбата за реда за придобиване, управление и разпореждане с общинско имущество в Община Ардино са в съответствие с нормативните актове от по-висока степен, както и с тези на европейското законодателство. 

Проектът за изменение и допълнение на Наредбата за реда за придобиване, управление и разпореждане с общинско имущество в Община Ардино е публикуван на официалната страница на община Ардино на 05.10.2020 г. 

С публикуването на проекта е приложена и предварителната оценка на въздействие на проекта за изменение и допълнение в Наредбата за реда за придобиване, управление и разпореждане с общинско имущество в Община Ардино.

проекто - Р Е Ш Е Н И Я:


Общински съвет – град Ардино на основание чл. 21, ал.2 от  Закона за местното самоуправление и местната администрация приема следните изменения в Наредбата за реда за придобиване, управление и разпореждане с общинско имущество в Община Ардино:

1. Създава се нов чл.35а, ал.1, както следва:
„Разпореждането с имоти и вещи частна общинска собственост,  може да се извърши без търг или конкурс:

1. между общината и държавата или между общини;

2. когато лицата, на които може да се извърши продажба, са определени в закон.
(2) Процедура по този член се открива служебно или по писмено предложение от заинтересованите лица.
(3) Предложението съдържа точно описание на имота/вещта, респективно неговото/нейното  състояние. Специалист "Общинска собственост" проучва предложението и подготвя доклад, който се съгласува от юрисконсулта на Общината; ръководители на дирекции и отдели, ако предложението пряко касае дейността им;
(4) Въз основа на доклада, Кметът на Общината, внася в Общинския съвет предложение за решение.
(5) Въз основа на решението на общинския съвет, кметът на общината, издава заповед и сключва договор за продажба с лицата по чл.35а, ал.1 т.1 и т.2
2. Чл.40, ал.1 придобива следната редакция: 

„Разпореждането с вещи частна общинска собственост, които не са необходими за дейността на общината, се осъществява чрез публичен търг или публично оповестен конкурс по реда на Глава шеста, след решение на Общински съвет - Ардино. Въз основа на резултатите от търга или конкурса кмета на общината издава заповед и сключва договор.
Приложение 

Предварителна оценка на въздействието на проект за изменение и допълнение на Наредбата за реда за придобиване, управление и разпореждане с общинско имущество в Община Ардино.

	Елементи на оценката
	Аргументация

	Основания за

иницииране

на промени


	Основните причини, налагащи приемането на промени в Наредбата за реда за придобиване, управление и разпореждане с общинско имущество в Община Ардино, е да се премахне противоречието с по-висок по степен нормативен акт.

	Заинтересовани

групи


	Заинтересованите и засегнатите групи от приемането на инициираните промени в Наредбата за реда за придобиване, управление и разпореждане с общинско имущество в Община Ардино са юридически лица, ползващи услугите на община Ардино, като се очаква в глобален мащаб положително въздействие върху горепосочените обществени отношения, като използваните методи за определянето им са обществени консултации и сравнителен анализ.

	Анализ на разходи и

ползи


	За прилагане на промените не са необходими финансови и други средства. Няма да има допълнителни разходи, освен в качеството му на администрация, изработваща нормативни актове. Община Ардино няма да реализира ползи, тъй като е задължен субект по Закона за общинската собственост и приемането на наредбата само би улеснило изпълнението на нейните задължения. Община Ардино ще може да използва нормативно установени правила, по които да  се извършват актуване, разпореждане  по отношение на общински имоти и вещи.

Не са идентифицирани конкретни рискове при реализирането на промените. Идентифицирани са единствено административни разходи по изготвяне и приемане на акта, което е част от предвиденото в длъжностните характеристики на ангажираните служители и от правомощията на органите. Проектът не засяга директно Община Ардино, но косвено в средносрочен и дългосрочен план се очаква да има положително въздействие.


	Административна тежест и структурни

промени
	1) Няма предвиждани и необходими административни промени, като закриване, сливане или създаване на нови административни структури. 
2) Не се въвеждат или се изменят регулаторни режими и такси, които да доведат до промяна на регулаторната среда.

	Въздействие върху нормативната

уредба
	Няма необходимост от непосредствени промени в други нормативни актове в резултат от приемането на инициираните промени в Наредбата за реда за придобиване, управление и разпореждане с общинско имущество в Община Ардино.




Вносител:    /п/
инж. Изет Шабан
Кмет на община Ардино
___________________________________________________________________

Република България, област Кърджали  

гр. Ардино, ул.”Бели брези” № 31

тел. +3651 4238;   факс +3651 4568

e-mail:   ardino@abv.bg
